אליהו יוחנן גוראריה

הרב אליהו יוחנן גוראריה (נולד בכ"ט בכסלו תשי"ב, 28 בדצמבר 1951) הוא רבה הראשי של חולון, חבר בית דין רבני חב"ד, וראש מכון המחקר התורני "אהלי שם".

ביוגרפיה
נולד בתל אביב, לשיינא טעמא (בת הרב אליעזר קרסיק) ולרב נתן גוראריה. סבו היה הרב חיים שמריהו גוראריה, מנכבדי חסידי חב"ד ומצאצאי הרב נתן גוראריה. בילדותו היגרה המשפחה לניו יורק, שם למד בישיבת תומכי תמימים. בישיבה הוסמך על ידי הרב ישראל יצחק פיקרסקי והרב מרדכי מנטליק, וכעבור זמן קיבל כתב סמיכה גם מהרב משה פיינשטיין ומהרב נחום טרבניק, רבו של כפר חב"ד. בשנת תשל"ה נישא לרבקה בת הרב דוד ברוומן מראשי ׳ועד כפר חב"ד׳, ולמד בכולל אברכים בשכונת קראון הייטס.

בחודש שבט תשל"ו, 1976 נשלח על ידי הרבי מחב"ד לארץ ישראל, כחלק מקבוצה של שלוחים, שם למד בכולל אברכים בעיר צפת במשך שנתיים, והמשיך בצוות ישיבת חב"ד בצפת. בשנת תשמ"ד יצא לשליחות בעיר חולון והתמנה לרב שכונת קריית שרת. בשנת תשנ"ט נבחר לרבה של חולון לצד הרב הספרדי הרב אברהם יוסף.

הרב גוראריה הוא חבר ועדת ההיגוי של מכון 'פאר מקדושים', לההדרת תורת החסידות.

החל מחודש אייר תשע"ו, 2016 הוא הרב היחיד של חולון (כולל מתן הכשרות בעיר), בעקבות כתב אישום שהוגש נגד הרב אברהם יוסף.

בתמוז תשע"ח (2018) הקים את מערכת הכשרות "בד"צ חולון".

משפחתו
בניו ובנותיו.
בתו לאה וחתנו הרב יהודה טייכטל, רב ושליח חב"ד הראשי בברלין.
 בתו חנה וחתנו הרב שניאור זלמן הבלין, רב ושליח חב"ד בדרזדן.
 הרב דוד, רב בית הכנסת חב"ד המרכזי שליח חב"ד הראשי ויו"ר מוסדות חב"ד בחולון.
 הרב אליעזר, שליח חב"ד לקרקוב ורב בית הכנסת אייזיק שול.
 הרב מנחם מנדל, שליח חב"ד באטלנטה.
 הרב שמואל, שליח חב"ד בבולטימור.

 ספריו 
תולדות יצחק אייזיק, מכון אהלי שם ליובאוויטש, כפר חב"ד תשמ"ז.
ילקוט בר מצווה
הספר בהלכה
ציצית הלכה למעשה - ליקוט על הלכות ציצית, תשמ"ח, יצא במהדורה חדשה בתשע"ט.
חקרי מנהגים (חב"ד) (6 כרכים) - חקירות על מנהגי חב"ד ועל המנהגים הנהוגים בקהילות ישראל, תשנ"ט-תשע"ו.
חקרי מנהגים (ברלין) (2 כרכים) - חקירות מנהגי קהילת ברלין, תשס"ז.
רמ"ח אותיות - אוסף רמ"ח ידיעות, הנהגות, אמרות טהורות, תעלומות חכמה, מלוקט מספרי ראשונים ואחרונים מאלו הקיימים בביתו בלבד, תשס"ו.
ברית נתן - טעמי הלכה ומנהג לברית מילה, תשס"ז.
תולדות ברוך מרדכי - תולדות חייו של הרב ברוך מרדכי אטינגר מבאברויסק, תשס"ח.
 תולדות שמואל מונקעס, מכון אהלי שם ליובאוויטש, תשע"א.
 ילקוט גור אריה (2 כרכים), תשע"ז.
 צדיקים וידידים, סקירה היסטורית אודות קשרי הידידות המופלאים בין אדמו"ר הזקן ורבי לוי יצחק מברדיטשוב וסיפורי נישואי נכדיהם בחתונה הגדולה בז'לאבין, תשע"ז.
 אהלי ליובאוויטש, מאסף לדברי ימי חב"ד נשיאיה וחסידיה, חלק א' תשפ"א.
אהלי ליובאוויטש, מאסף לדברי ימי חב"ד נשיאיה וחסידיה, חלק ב' תשפ"ב.
אהלי ליובאוויטש, מאסף לדברי ימי חב"ד נשיאיה וחסידיה, חלק ג' תשפ"ג.
 אוצר חסידי חב"ד - חלק א', חסידי אדמו"ר הזקן, ה'תשפ"ב; חלק ב', חסידי אדמו"ר האמצעי, ה'תשפ"ב, חלק ג - חסידי הצמח צדק (ב"כ), ה'תשפ"ד.
 שו"ת גוראריה

ההדיר
 האח - עיתון הילדים שראה אור בלובביץ' (בין השנים תרע"א - תרע"ד), בכריכה אחת, תשע"ב.
 סדר ברכת המזון מאת רבי נתן בן שמשון שפירא אב בית דין הוראדנא תשע"א.

קישורים חיצוניים
 מילה של חסיד באתר שטורעם

ספרי המגפה, עיתון כפר חב"ד מס' 1857 עמ' 46–50

הערות שוליים

קטגוריה:אספני ספרים
קטגוריה:חברי בית דין רבני חב"ד
קטגוריה:חולון: רבנים ראשיים
קטגוריה:רבני שכונות
קטגוריה:מו"לים ישראלים
קטגוריה:מחברי ספרי הלכה
קטגוריה:מחברי ספרי מנהגים
אליהו יוחנן
קטגוריה:עולים בשנות ה-1970
קטגוריה:רבני ערים חסידי חב"ד בישראל
קטגוריה:שלוחי חב"ד
קטגוריה:ישראלים שנולדו ב-1951